Comwell

Comwell A/S er en dansk hotelkæde, der ejer og driver hotel- , spa- og konferencecentre i primært Danmark, bestående af 16 hoteller i Danmark og ét i Sverige. Derudover driver de venuestederne Centralværkstedet og Smedien midt i Aarhus, samt Odeon i Odense.

Koncernen introducerede konferencecenter-konceptet i Danmark i 1969, dengang under navnet Scanticon. I 1992 introducerede de spakonceptet i Skandinavien.

Comwell-navnet kommer af det engelske ord welcome (på dansk velkommen).

Historie

1. oktober 1969 
Den 1. oktober åbner det første Scanticon i Skaade Bakker i Aarhus. Scanticons navn blev dannet ved en sammenskrivning af Scandinavian Training and conference Center = Scanticon

1972 
Scanticon i Aarhus udvides til i alt 110 værelser og 15 konferencelokaler samt fuldt udstyret TV-studie.

1975 
Datterselskabet "Scanticon International" etableres for varetagelse af de mange henvendelser fra udlandet - specielt USA - om konsulentbistand.

1979 
Igangsættelse af byggeriet i Princeton (60 km syd for New York).

1986 
Scanticon Kolding åbnes 2. juli.

1987 
I august tages første spadestik til det nye Scanticon Borupgaard.

1988 
Som planlagt færdiggøres byggeriet og afleveres til ejerne K/S DMK Borupgaard den 15. december.

1990 

 Scanticon overtager driften af Glostrup Park Hotel den 1. september.
 Scanticon overtager restaurantkonceptet "La Cocotte". Den første La Cocotte restaurant i Scanticons regi åbner den 24. oktober på Scanticon Borupgaard.
 Scanticon starter markeds- og salgssamarbejde med Dolce International, som har konferencevirksomheder i USA, Holland og Frankrig.

1991 
Kolding Teater indvies den 12. januar.

1992 

 Efter en omlægning af Scanticons økonomiske forhold overlades Scanticon Århus til anden operatør.
 Ledelse og bestyrelse beslutter at udvikle sine aktiviteter i Sverige og i samarbejde med en samarbejdspartner overtages Hotell Selma Lagerlöf og Life Center i Sunne. De 2 virksomheder bliver markedsført under navnet "Selma Lagerlöf Hotel & Spa" - et helt nyt begreb i Sverige. Kontrakten var indgået på godt 3 år - i hvilken periode det lykkes at øge omsætningen fra 45 til 100 mio. kr. - og nu med et markant overskud.

1995 
Comwell Sweden AB overtager driften af Hotel Silverhatten - nu  Arjeplog Hotel - og overdrager samtidigt Selma Lagerlöf Hotel & Spa til ejerne.

1996 
I februar overtager Comwell Sweden driften af Varbergs Kurort & Kusthotell.

1997 

 Scanticon beslutter, at alle Scanticon-centre fremover skal hedde Scanticon Comwell. Det sker i erkendelse af, at vi ikke kan anvende Scanticon navnet i udlandet - og for at tilføre Scanticon-navnet en yderligere kvalitetsopfattelse.
 Efter næsten 1 års forhandlinger køber Scanticon Comwell det tidligere ISS konferencecenter i Holte - det får navnet Scanticon Comwell Holte.
 I løbet af sommeren forhandler Scanticon Comwell med JTC, der ejer Hotel & Konferencecentrene Rebild Bakker og Middelfart Park Hotel. Pr. 1. september overtages de 2 virksomheder under navnene Scanticon Comwell Rebild Bakker og Scanticon Comwell Middelfart.

1998 

 Hagabadet, Sverige overtages. Hagabadet er Comwells første virksomhed uden hotelværelser. Hagabadet er et 'dag-spa' med kurbad, behandlinger, motion, fitness, restauranter og konferencefaciliteter i det centrale Gøteborg.
 I august starter Comwells interne uddannelsesprojekt for alle medarbejdere - Comwell College.

1999 

 I marts købes Sorø Storkro på Midtsjælland og Danmarks største stråtækte bygning bliver kendt som Comwell Sorø Storkro.
 For at koncentrere sig om konference- og spahoteller, ophører Comwell's samarbejde med Glostrup Park Hotel.
 Comwell Sweden køber Varbergs Kurort & Kusthotell af den svenske bank Föreningssparbanken Borås.

2000 
Den 2. april købes Aspenäs Herrgård, et velrenommeret konferencehotel uden for Göteborg i Sverige.

2001 

 Comwell overtager driften af Hankø Fjordhotel i Norge, som får navnet Hankø Hotel & Spa. Byggeri af et spa igangsættes og Hankø vil, når spa-delen står færdig, blive Norges første Full Service Spa.
 I Danmark fjernes Scanticon fra Comwell. Navnet Comwell er dannet af com for competence og communication, som signalerer professionalisme og troværdighed samt well for welcome og well-being, som signalerer atmosfære og oplevelser.  
 Roskilde Højskole overtages og lukkes for renovering.
 Aftalen med Hagabadet i Gøteborg forlænges ikke, og driften overgår til Feelgood.

2002 

 Arjeplog Hotel sælges til nye ejere som fortsat vil satse på bilindustrien.
 Driften af Comwell Loka Brunn Hotell & Spa, Sverige overtages.
 Comwell Roskilde åbner efter en omfattende renovering den 1. marts 2002
 Driften af Scandic Sønderborg overtages den 2. april og skifter navn til Comwell Sønderborg.

2003 
I december ophører lejeaftalen med K/S Borupgaard, ejerne af bygningerne på Comwell Borupgaard, og medarbejderne tilbydes så vidt muligt ansættelse på andre Comwell-hoteller.

2004 
Comwell MeetingDesign lanceres i Danmark og Sverige i februar og bliver godt modtaget af Comwells kunder.

2005 

 Borupgaard-ejendommen købes af Proark, som anmoder Comwell om at stå for driften af hotellet. Efter en omfattende renovering genåbner hotellet den 15. august.
 Driften af Loka Brunn overgår til Stiftelsen Loka Brunn.

2006 

 Comwell overtager driften af konferencecentret Klarskovgaard og centret får navnet Comwell Klarskovgaard.
 I maj indvies Danmarks første full size og full service Body & Mind SPA på Comwell Borupgaard.

2008 
Comwell Kellers Park, Jyllands første 5-stjernede konference- og spahotel åbner og får umiddelbart stor opmærksomhed både blandt gæster og i medierne.

2009 
Comwells Spa*losophy produkter introduceres med stor succes

2010 
Comwell Care med fokus på helse og sundhed introduceres for kunder og medarbejdere

2011 

 Overtagelse af Kongebrogaarden i Middelfart pr. 1.marts
 Bella Sky Comwell Hotel Copenhagen åbner d. 16. maj
 Projekt "Et sundere os" skydes igang for alle medarbejdere i Comwell
 Overtagelse af driften af "Rolighed" i november

2012 
Comwells overtagelse af Grand Park i Korsør 1. februar (Nu Comwell Korsør)

2014 

 1. oktober overtager Peter Schelde koncernchefposten efter Preben Nesager, som fortsætter i koncernen som udviklingsdirektør.
 Cirklen fuldendtes da Comwell vendte tilbage til Aarhus. Den 22. december 2011 blev det første spadestik taget til den nye 23 etagers bygning, hvor Comwell nu driver konferencehotel på de nederste 12 etager. Hotellet åbnede den 1. juli 2014. 
 Comwell åbnede i 2014 dørene for Hvide Hus Aalborg d. 1. januar samt Comwell Køge Strand d. 3. marts.

2020 

 Overtagelse af driften af H.C. Andersen Hotel, Odeon og Odense koncerthus pr. 1. januar.

2021 

 Comwell Copenhagen Portside åbnede d. 1. januar.
 Vi stoppede med at drifte Aspenäs Herregaard pr. 1. maj 
 4. juli var sidste officielle åbningsdag på Comwell Grand Park Korsør. Bygningerne er blevet solgt til 3F, som vil renovere og bruge det som kursuscenter

2023 

 Det tidligere Scandic hotel i Horsens overtages d. 1. januar, og døbes Comwell Bygholm Park.

Hoteller

 Comwell Kolding ejer Comwell Kolding Teater Kongres- & Kulturhus

Wyndhams eksklusive Dolce Hotels & Resorts 
Comwell Aarhus, Comwell Copenhagen Portside og Comwell H.C Andersen Odense, er alle tre en del af hotelgruppen Wyndhams Dolce Hotels & Resorts, med 9.200 hoteller fordelt i 90 lande. De 3 Comwell hoteller er de eneste i Danmark, der er en del af Wyndhams Dolce Hotels & Resorts.

Priser 
I 2011 vandt Comwell Borupgaard prisen som årets mødested 2011 i Danmark, en pris uddelt af MPI, verdens største forening for mødeplanlæggere.

6. oktober 2011 blev Comwell Kellers Park tildelt prisen som bedste feriehotel i Danmark ved prisuddelingen Danish Travel Awards 2011. Ved samme lejlighed blev Comwell-kæden kåret til Danmarks anden bedste hotelkæde.

I 2019 blev Comwell Kellers Park tildelt prisen som bedste hotel i Jylland ved prisuddelingen Danish Travel Awards 2019.

Noter

Eksterne henvisninger 

 Comwells hjemmeside